CELEX: 62020TN0308
Language: el
Date: 2020-05-18 00:00:00
Title: Υπόθεση T-308/20: Προσφυγή της 18ης Μαΐου 2020 — PL κατά Επιτροπής

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/30
            
         
      Προσφυγή της 18ης Μαΐου 2020 — PL κατά Επιτροπής
      (Υπόθεση T-308/20)
      (2020/C 262/41)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: PL (εκπρόσωποι: J. Van Rossum και J.-N. Louis, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής, της 25ης Ιουνίου 2019, περί μετακίνησης του προσφεύγοντος «προς το συμφέρον της υπηρεσίας» από τη γενική διεύθυνση «Ανάπτυξη και Συνεργασία — EuropAid» διεύθυνση «Γειτονία», μονάδα «Οικονομικά θέματα, συμβάσεις, έλεγχος» (DEVCO.F5.DEL.West Bank and Gaza Strip.006) στην Ανατολική Ιερουσαλήμ προς τη γενική διεύθυνση «Κινητικότητα και Μεταφορές», διεύθυνση «Κοινοί πόροι MOVE.ENER» (MOVE.SRD) στις Βρυξέλλες, με αναδρομική ισχύ από 1ης Ιανουαρίου 2013·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής ο προσφεύγων προβάλλει δύο λόγους.
      
                  1.
               
               
                  Ο πρώτος λόγος ακυρώσεως αφορά παράβαση του άρθρου 266 ΣΛΕΕ, καθόσον η προσβαλλόμενη απόφαση δεν συμμορφώνεται προς τα διατακτικά της απόφασης του Δικαστηρίου Δημόσιας Διοίκησης της 15ης Απριλίου 2015 (F-96/13, EU:F:2015:29) και της απόφασης του Γενικού Δικαστηρίου της 13ης Δεκεμβρίου 2018 (T-689/16, μη δημοσιευθείσα, EU:T:2018:925) υπό το πρίσμα των αντίστοιχων σκεπτικών τους, τα οποία αποτελούν το αναγκαίο στήριγμά τους υπό την έννοια ότι είναι απολύτως αναγκαία για την κατανόηση του ακριβούς νοήματος των διατακτικών αυτών.
               
            
                  2.
               
               
                  Ο δεύτερος λόγος ακυρώσεως αφορά παράβαση των άρθρων 2 και 22α του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης, καθόσον η προσβαλλόμενη απόφαση λήφθηκε από αναρμόδια αρχή, καθώς και παράβαση των υποχρεώσεων αιτιολόγησης και καλόπιστης συνεργασίας.